EkBass/fiwiki-20250220-pages-articles huggingface dataset:
Ramat Ganin stadion

Ramat Ganin stadion () on jalkapallostadion, joka sijaitsee Ramat Ganissa Israelissa. Israelin jalkapallomaajoukkue pelaa muun muassa stadionilla kotiottelunsa. Stadion valmistui vuonna 1951 ja se on maan suurin jalkapallonäyttämö. Sen kapasiteetti on 41 583 ja uusin stadionin 13 370-paikkainen katsomo valmistui vuonna 1982, jolloin sitä muutenkin kunnostettiin.The National Stadium Israelin jalkapalloliitto. Viitattu 10.10.2009. Israelin jalkapallomaajoukkueen lisäksi stadionilla ovat pelanneet Maccabi Tel Aviv ja Maccabi Haifa, kun ne ovat selvinneet Mestarien liigan lohkovaiheeseen kausilla 2004–2005 ja 2009–2010. Stadionille on kaavailtu tehtävän kunnostamista, joka on määrä aloittaa vuonna 2011. Kapasiteetin olisi tarkoitus nousta 70 000 ja sen rakennuskustannukset on arvioitu olevan yli 100 milj. dollaria.Israeli future stadiums SkyScraperLife. Viitattu 10.10.2009. == Lähteet == == Aiheesta muualla == * Israelin jalkapalloliiton virallinen kotisivu Luokka:Israelin jalkapallostadionit
Zombies Paradise

Zombie's Paradise on Leningrad Cowboysin albumi, joka julkaistiin 2. kesäkuuta 2006. Levyllä ei ole lainkaan yhtyeen omia kappaleita, vaan kaikki raidat ovat cover-versioita ulkomaalaisten artistien tunnetuista kappaleista. Kappaleeseen "You're My Heart, You're My Soul" on julkaistu musiikkivideo. Albumi nousi Suomen virallisen listan sijalle 39. == Kappaleet == == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * Zombies Paradise discogs.com -sivustolla Luokka:Leningrad Cowboysin albumit Luokka:Vuoden 2006 albumit Luokka:Cover-albumit
NW S

NW S oli itävaltaunkarilaisen Nesselsdorfer Wagenbaun (NW) vuosina 1906–1915 valmistama henkilöautomalli. Autosta oli kaksi muunnelmaa: nelisylinterinen S4 ja kuusisylinterinen S6. Edistyksellisen mallin suunnitteli Hans Ledwinka salassa yrityksen pääjohtajalta. Seuraajamallit olivat NW T ja NW U. == Suunnittelu == NW:n autojen suunnittelusta vastanneen Hans Ledwinkan jätettyä yrityksen vuonna 1902 uudet mallit eivät pärjänneet markkinoilla. Autoissa esiintyi runsaasti vikoja ja huoltotoimenpiteet olivat vaikeita, sillä autojen moottorit oli sijoitettu keskelle. Tilannetta korjaamaan palkattiin kaksi insinööriä, Kronfeld ja Lang, jotka suunnittelivat mallit J ja L. Autot olivat sikäli edistyksellisiä että niissä oli käytössä kardaaniveto ketjun sijaan. Moottorit olivat sivuventtiilisiä rivimoottoreita. Autot olivat kuitenkin tehottomia ja painavia, ja niinpä Kronfeld ja Lang saivat lähteä. NW:n pääjohtaja, Hugo Fischer von Röslerstamm, onnistui houkuttelemaan Ledwinkan takaisin vuonna 1905. Palattuaan Ledwinka totesi sekä J- että L-mallin kehityskelvottomiksi, ja päätti aloittaa kokonaan uuden mallin, tyyppi S:n, suunnittelun puhtaalta pöydältä. Suunnittelu tapahtui salassa Fischeriltä. Projekti paljastettiin hänelle vasta 1906 kun ensimmäinen prototyyppi oli rakennettu valmiiksi. Aikansa harkittuaan Fischer hyväksyi auton tuotantoon. Valmistus alkoi 1909, jolloin autoja valmistettiin 37 kappaletta eri korimalleilla. Ensimmäiset kymmenen myytyä yksilöä eivät tallentuneet tehtaan kirjanpitoon. S-mallin ansiosta luottamus NW:n autoihin palasi ja myyntiluvut lähtivät nousuun. == Teknisiä tietoja == === Moottori === Ledwinka suunnitteli uuteen automalliin erittäin edistyksellisen moottorin, jossa oli puolipallon muotoiset palotilat ja kannen yläpuolinen nokka-akseli. Sylinteriryhmä oli valettu kahden sylinterin osissa. Kampiakseli oli vierintälaakeroitu. === Voimansiirto ja alusta === Voima siirtyi moottorilta kartiokytkimen kautta nelivaihteiseen vaihteistoon, jossa oli erikoisen rakenteen ansiosta vain viisi hammaspyörää. Sekä etu- että taka-akseli olivat jäykkiä. Autossa oli kaksi jarrujärjestelmää; yksi vaikutti voimansiirtoon ja toinen suoraan takarenkaisiin. Jälkimmäistä järjestelmää käytettiin myös seisontajarruna. === Suorituskyky === Maavara oli 230 mm. Kuuden hengen kuormalla auton huippunopeus oli 90 km/h. == Muunnelmat == Vuonna 1911 esiteltiin tehokkaampi malli jossa sylinterien määrä oli kasvatettu kuuteen. Tämän ansiosta autolla saavutettiin nyt 110 km/h huippunopeus. S4-mallin seuraaja oli edeltäjäänsä pohjautunut, vuonna 1914 esitelty NW T, jonka nimeksi tuli myöhemmin Tatra T20 yrityksen vaihdettua nimeään Tšekkoslovakian itsenäistyttyä. S6-mallin seuraaja oli NW U, josta taas tuli Tatra T10. == Lähteet == NW S Luokka:62.415 Autot Luokka:1900-vuosikymmenen autot Luokka:1910-luvun autot
The in Crowd

The In Crowd on Mitchel Musson ensimmäinen single nimikkoalbumilta. Se julkaistiin 13. tammikuuta 2009 ja musiikkivideona 23. tammikuuta.Mitchel Musso - ‘The In Crowd’ Music Video Just Jared Jr. 23.1.2009 Viitattu 10.10.2009 Single esiintyi myös 27. tammikuuta 2009 julkaistulla Radio Disney Jams 11 levyllä.Mitchel Musso is a Part of “The In Crowd” Disney Society 21.1.2009 Viitattu 10.10.2009 The In Crowd on cover alkuperäisestä John Hampsonin esittämästä kappaleesta.Mitchel Musso's The In-Crowd PopStar 26.1.2009 Viitattu 10.10.2009 ==Lista sijoitukset== Vuosi Lista Paras sijoitus 2009 Radio Disney 2'Hannah Montana' Star Mitchel Musso To Release Debut Album June 2 Starpulse 26.5.2009 Viitattu 10.10.2009 ==Lähteet== Luokka:Vuoden 2009 kappaleet Luokka:Mitchel Musson kappaleet
Aurèsvuoret

Aurèsvuoret on vuoristo, joka sijaitsee Pohjois-Afrikassa, Algerian ja Tunisian alueella. Vuoristo on Atlasvuorien itäisin osa. Vuoriston korkein huippu on Algerian puolella sijaitseva Djebel Chélia, joka nousee 2328 metriä merenpinnan yläpuolelle. Berberiheimot ovat useasti historian aikana paenneet valloittajia Aurèsvuorille. Luokka:Afrikan vuoristot Luokka:Marokon maantiede Luokka:Algerian maantiede Luokka:Tunisian maantiede
Hans Leberecht

Hans Leberecht (1. joulukuuta 1910 Pietari – 10. marraskuuta 1960 Tallinna) oli virolainen neuvostokirjailija. Hän kirjoitti viron lisäksi myös venäjäksi. Hans Leberecht syntyi työläisperheeseen. Vuosina 1935–1937 hän opiskeli Leningradin Gorkille nimetyssä kirjallisuusopistossa. Toiseen maailmansotaan hän osallistui puna-armeijan virolaisjoukoissa. Vuonna 1945 hänet hyväksyttiin NKP:n jäseneksi. Leberecht oli 1945–1951 Sovjetskaja Estonija -lehden Tallinnan-kirjeenvaihtaja. Leberechtin tunnetuin teos on Viron maatalouden kollektivisointia kuvaava pienoisromaani Valo Koordissa (Valgus Koordis, 1948), jota aikoinaan pidettiin yhtenä ”sosialistisen realismin maineikkaimmista teoksista”. Vuonna 1949 Leberecht sai siitä Stalin-palkinnon. Valo Koordissa ilmestyi alkujaan 1948 Zvezda-lehdessä ja kirjana viroksi 1949.. Leberechtin myöhempiä teoksia ovat romaanit Kaptenid (”Kapteenit”, 1954), Sõdurid lähevad koju (”Sotilaat tulevat kotiin”, 1956), Vassarite paleed (”Vassarien linnat”, 1960) sekä pienoisromaani Ühes majas (”Eräässä talossa”, 1957). Herbert Rappaport ohjasi vuonna 1951 Valo Koordissa -teoksen pohjalta samannimisen elokuvan, joka myös sai Stalin-palkinnon. ==Suomennettuja teoksia== * Valo Koordissa. Suom. Irma Kapanen. Petroskoi: Karjalais-suomalaisen SNT:n valtion kustannusliike, 1951. ==Lähteet== ==Aiheesta muualla== * Kratkaja literaturnaja entsiklopedija: Hans Leberecht Luokka:Neuvostoliittolaiset kirjailijat Luokka:Virolaiset kirjailijat Luokka:Vuonna 1910 syntyneet Luokka:Vuonna 1960 kuolleet
Nerva–Antoninusten hallitsijasuku

Nerva–Antoninusten hallitsijasuku hallitsi Rooman valtakuntaa vuosina 96–192. Siihen kuului seitsemän keisaria: Nerva, Trajanus, Hadrianus, Antoninus Pius, Marcus Aurelius (yhdessä Lucius Veruksen kanssa) ja Commodus. Näitä keisareita on myös kutsuttu Adoptiokeisareiksi, koska neljä ensimmäistä adoptoivat itselleen seuraajansa. Ainoastaan Commodus, joka oli Marcus Aureliuksen poika, ei adoptoinut seuraajaa eikä häntä itseään ollut adoptoitu. Edward Gibbonin mukaan viiden ensimmäisen keisarin aika oli onnellisinta aikaa mitä ihmiskunta on kokenut, joten hän kutsui näitä ”viideksi hyväksi keisariksi”. Nämä keisarit olivat luonteiltaan hyvin erilaisia, mutta heitä yhdisti se että yksikään ei ollut edeltäjänsä poika. Jo antiikissa ja myöhemmin pidettiin hyvänä tätä tapaa jossa keisari valitsi seuraajakseen "parhaan miehen". Toisaalta muilla kuin Marcus Aureliuksella ei ollut omaa poikaa ja osa viidestä keisarista olivat sukua muulla tavalla.Birley 2000, s. 11. Myös Niccolò Machiavelli nosti nämä keisarit esimerkiksi. Hallitsijasuku voidaan jakaa Nerva–Trajanuksen ja Antoninusten hallitsijasukuun. == Kuvia == Tiedosto:Nerva Tivoli Massimo.jpg|Nerva Tiedosto:Traianus Glyptothek Munich 336.jpg|Trajanus Tiedosto:Bust Hadrian Musei Capitolini MC817.jpg|Hadrianus Tiedosto:Antoninus Pius (Museo del Prado) 01.jpg|Antoninus Pius Tiedosto:Marcus Aurelius Glyptothek Munich.jpg|Marcus Aurelius Tiedosto:Lucius Verus (bust).jpg|Lucius Verus Tiedosto:Bust Commodus Glyptothek Munich.jpg|Commodus == Aikajana == ImageSize = width:700 height:120 PlotArea = width:680 height:60 left:10 bottom:20 Colors = id:yellow value:rgb(0.7,0.7,1) # light yellow id:red value:rgb(1,0.7,0.7) # light red id:green value:rgb(0.7,1,0.7) # light green id:blue value:rgb(1,1,0.7) # light blue id:cyan value:rgb(0.7,1,1) # light blue id:purple value:rgb(1,0.7,1) # light purple id:grey value:gray(0.8) # grey Period = from:90 till:192 TimeAxis = orientation:horizontal ScaleMajor = unit:year increment:10 start:90 ScaleMinor = unit:year increment:5 start:95 BarData= bar:barre1 PlotData= align:center textcolor:black fontsize:8 mark:(line,black) shift:(0,-5) bar:barre1 from: 96 till: 98 color:purple text:Nerva from: 98 till: 117 color:yellow text:Trajanus from: 117 till: 138 color:blue text:Hadrianus from: 138 till: 161 color:red text:Antoninus Pius from: 161 till: 180 color:green text:Marcus Aurelius from: 180 till: 192 color:grey text:Commodus == Lähteet == * === Viitteet === Luokka:Rooman valtakunta Luokka:Hallitsijasuvut Luokka:Seulonnan keskeiset artikkelit
Rumjana Želeva

Rumjana Ruseva Želeva (, nimi translitteroidaan usein myös ranskalaisittain Rumiana Jeleva; s. 18. huhtikuuta 1969 Nova Zagora) on bulgarialainen poliitikko. Hän oli Euroopan parlamentin jäsen vuosina 2007–2009 ja toimi heinäkuusta 2009 tammikuuhun 2010 maansa ulkoministerinä. Želeva vaikuttaa keskustaoikeistolaisessa GERB-puolueessa (Kansalaiset Bulgarian eurooppalaisen kehityksen puolesta). Želeva oli Bulgarian ehdokas Euroopan komission jäseneksi vuosiksi 2010–2014, vastuualueinaan kansainvälinen yhteistyö, humanitaarinen apu ja kriisinhallintatoimet. Hän kuitenkin luopui ehdokkuudesta 19. tammikuuta 2010 ja ilmoitti samalla luopuvansa ulkoministerin tehtävästä. Euroopan parlamentti oli tätä ennen kyseenalaistanut hänen pätevyytensä ja liiketoimensa. EU:n lakimiehet eivät kuitenkaan löytäneet hänen toimistaan puutteita. Želeva valmistui filosofian tohtoriksi saksalaisesta Magdeburgin Otto von Guericke -yliopistosta vuonna 2003 alanaan sosiologia. Hän on avioliitossa. == Lähteet == == Aiheesta muualla == * Luokka:Bulgarialaiset europarlamentaarikot Luokka:Vuonna 1969 syntyneet Luokka:Elävät henkilöt
Pak Ui-chun

Pak Ui-chun () on pohjoiskorealainen poliitikko. Hänet nimitettiin maan ulkoministeriksi Paek Nam-sunin kuoltua vuonna 2007, ja hän toimi tehtävässä kevääseen 2014 saakka. Aiemmin Pak on luonut pitkän uran diplomaattina ja toiminut muun muassa suurlähettiläänä Venäjällä. == Lähteet == Luokka:Pohjoiskorealaiset poliitikot Luokka:Syntymävuosi puuttuu Luokka:Elävät henkilöt
Aalto-yliopiston lääketieteellisen tekniikan ja laskennallisen tieteen laitos

Lääketieteellisen tekniikan ja laskennallisen tieteen laitos, (, BECS) oli monialainen ja monitieteinen Aalto-yliopiston laitos, jonka painopistealueita olivat lääketieteellinen tekniikka, laskennallinen tiede, aivotutkimus ja aivokuvantamisteknologia, kognitiivinen neurotiede, lääketieteellinen kuvantaminen, biofysiikka sekä kompleksiset systeemit. BECS:n toiminta alkoi TKK:n lääketieteellisen tekniikan ja laskennallisen tekniikan laboratorioiden yhdistyessä 1.1.2008. Se kuului Informaatio- ja luonnontieteiden tiedekuntaan. Laitoksen toiminta on sittemmin jatkunut Aalto-yliopiston perustieteiden korkeakoulun Neurotieteen ja lääketieteellisen tekniikan laitoksena. BECSin johtajana toimi 1.1.2008-31.7.2011 professori Risto Ilmoniemi ja varajohtajana professori Jouko Lampinen. Elokuusta 2011 alkaen laitoksen johtajana toimi Jouko Lampinen ja varajohtajana professori Ari Koskelainen. Laitoksella toimi vuosina 2006-2011 professori Kimmo Kasken johtama Suomen Akatemian huippuyksikkö. Laitos sai vuonna 2009 suoritetussa Aalto-yliopiston yksiköiden tutkimuksen arvioinnissa erittäin hyvät arviot. == Lähteet == ==Aiheesta muualla== * BECSin kotisivut Luokka:Terveydenhoito Luokka:Aalto-yliopisto
Wienin taidehistoriallinen museo

thumb|250px|Wienin taidehistoriallinen museo Wienin taidehistoriallinen museo () on taidehistoriallinen museo Ringstraßen varrella Wienissä Itävallassa. Sen avasi Itävallan keisari Frans Joosef I vuonna 1891. Museon suunnittelivat arkkitehdit Gottfried Semper ja Karl von Hasenauer Italian renessanssin tyyliin, ja se rakennettiin vuosina 1872–1891. Museon kokoelmiin kuuluu muun muassa muinaisen Egyptin, antiikin Kreikan, antiikin Rooman sekä keskiajan, renessanssin ja barokin ajan taideteoksia. Museon kokoelmat ovat maailman laajimpia ja tärkeimpiä. == Lähteet == * == Aiheesta muualla == *Museon kotisivut Luokka:Itävallan taidemuseot Taidehistoriallinen museo Luokka:Wienin kulttuuri
Francisco Frutos

thumb|right|Francisco Frutos Francisco Frutos Gras (6. syyskuuta 1939 Calella – 26. heinäkuuta 2020 Madrid) oli espanjalainen poliitikko. Hän toimi vuosina 1998–2009 Espanjan kommunistisen puolueen (PCE) pääsihteerinä. Hän oli edustajainhuoneen jäsen vuosina 1993–2004. Hän tapasi kesäkuussa 2009 silloisen Kiinan kommunistisen puolueen johtajan He GuoqianginChina Vitae: Biography of He Guoqiang . Frutos oli kotoisin Kataloniasta. == Lähteet == Luokka:Espanjalaiset poliitikot Luokka:Espanjalaiset kommunistit Luokka:Espanjan puolueiden puheenjohtajat Luokka:Vuonna 1939 syntyneet Luokka:Vuonna 2020 kuolleet
Lambaesis

Lambaesis oli antiikin roomalainen kaupunki Numidiassa, Pohjois-Afrikassa, nykyisen Algerian alueella. Sen hyvin säilyneet rauniot sijaitsevat 11 kilometriä Batnasta kaakkoon ja 27 kilometriä Timgadista länteen lähellä nykyistä Tazoultin kylää. Lambaesis rakennettiin luultavasti keisari Hadrianuksen aikana vuosina 123–129 jaa. ja sinne sijoitettiin roomalainen legioona, Legio III Augusta. On tosin mahdollista, että paikalla oli jo noin vuodesta 81 lähtien ollut auxilia-yksikön leiri. Marcus Aureliuksen kaudella Lambaesista laajennettiin ja siitä tuli suuri sotilastukikohta. Legio III Augusta pysyi Lambaesiksessä melkein kaksi vuosisataa ja se vartioi provinssia berberikansojen hyökkäyksiltä. Kaupunkiin rakennettiin amfiteatteri, riemukaaria, temppeleitä ja akvedukti. Vuonna 260 Legio III Augustan komentaja Gaius Macrinus Decianus pystytti berbereistä saadun voiton kunniaksi muistomerkin Lambaesikseen. Keisari Diocletianuksen aikana legioona lähti kaupungista ja vuoden 389 jälkeen se hylättiin melkein kokonaan. == Lähteet == * * Luokka:Africa proconsulariksen provinssin kaupungit Luokka:Arkeologiset kohteet Algeriassa
Julio Anguita

Julio Anguita González (21. marraskuuta 1941 Fuengirola – 16. toukokuuta 2020 Córdoba) oli espanjalainen kommunistipoliitikko, joka toimi kommunistipuolueen (PCE) pääsihteerinä vuosina 1988–1998. Vuosina 1979–1986 hän oli Córdoban pormestari. Hän johti urallaan myös Yhdistynyttä vasemmistoa (IU) ja istui Espanjan parlamentissa. Anguitaa seurasi puolueen pääsihteerinä Francisco Frutos. == Lähteet == == Aiheesta muualla == Luokka:Espanjalaiset poliitikot Luokka:Espanjalaiset kommunistit Luokka:Espanjan puolueiden puheenjohtajat Luokka:Pormestarit Luokka:Vuonna 1941 syntyneet Luokka:Vuonna 2020 kuolleet
Eläintohtori 2

Eläintohtori 2 () on Steve Carrin ohjaama komediaelokuva vuodelta 2001. Se on jatkoa Eläintohtori-elokuvalle. Elokuvassa esiintyy cameoroolissa eläintieteilijä Steve Irwin sekä ääniroolissa Arnold Schwarzenegger. == Juoni == John joutuu tällä kertaa käyttämään kykyään sirkuskarhun sopeuttamisessa luontoon ja rakastamaan uhanalaista villikarhua, jotta luonnon ekosysteemi säilyisi ja näin ollen metsää ei hakattaisi paljaaksi. Luokka:Yhdysvaltalaiset komediaelokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset perhe-elokuvat Luokka:Steve Carrin ohjaamat elokuvat Luokka:Lastenkirjoihin perustuvat elokuvat Luokka:Elokuvat terveydenhoidosta
Singulariteetti (matematiikka)

Singulariteetti on matematiikassa, erityisesti reaali- ja kompleksianalyysissä, piste, jossa matemaattinen objekti ei ole määritelty. `f(x) = 1/x` ei ole esimerkiksi hyvin-määritelty, kun `x = 0`. Kyseisessä pisteessä funktion arvoa ei ole määritelty. Toisin sanottuna nollan käänteisalkiota ei ole määritelty. ==Singulariteetti kompleksianalyysissä== Kompleksianalyysissä singulariteetti esiintyy neljässä eri tilanteessa. Olkoon U kompleksilukujen avoin osajoukko ja piste `a` kuuluu joukkoon U siten, että funktio f on jatkuva ja differentioituva jossakin `a`:n ympäristössä pois sulkien itse a eli joukossa U \ {a}. ==Eristetyt singulariteetit== Olkoon funktio f ei-jatkuva pisteessä a. Piste`a` on funktion `f` poistettava singulariteetti, jos on olemassa holomorfinen funktio g, joka on määritelty joukossa U siten, että f(z) = g(z) kaikilla z joukossa U\\{a}. Funktio `f` korvataan jatkuvalla funktiolla `g`. Edellistä pistettä kutsutaan navaksi, jos on olemassa holomorphinen funktio `g` joukossa U ja luonnollinen luku `n` siten, että f(z) = g(z) / (z -a) kaikilla z joukossa U \ {a}. Derivaatta ei ole mahdollisesti olemassa kyseisessä pisteessä. Jos g(a) on erisuuri kuin nolla, niin navan astetta merkitään n:llä. Aste on polkujen lukumäärä navan ympäri. Esimerkiksi ympyränmuotoisen polun aste pisteen `a` ympäri on yksi. Edellistä singulariteettia kutsutaan epäoleelliseksi singulariteetiksi. Singulariteetti on oleellinen, jos ja vain jos funktion Laurentin sarjalla pisteen ympäristössä on äärettömän monta potenssia, joiden aste on negatiivinen. Toisin sanottuna tämä funktion piste ei ole poistettava piste eikä napa. ==Sivuhaarojen pisteet== Sivuhaarojen pisteet ovat moniarvoisten funktioiden tulos, toisin kuin eristetyt singulariteetit. Esimerkiksi log(z) on määritelty joillakin rajoilla siten, että funktio voidaan tehdä vakiofunktioksi lähtöjoukossa. Kompleksianalyysissä asetetaan usein analyyttisyysraja, jotta voidaan erottaa funktion ei-jatkuvat pisteet. Funktio saa tämän rajan ympärillä eri arvoja. Analyyttisyysrajan sijainnilla ja muodolla yksikkökiekossa ei ole yleensä merkitystä. ==Lähteet== * TKK: L3 Matematiikka * Rudin, Walter: Real and Complex Analysis. Luokka:Analyysi
Oscar Walter Cisek

Oscar Walter Cisek (6. joulukuuta 1897 Bukarest – 30. toukokuuta 1966 Bukarest) oli Romanian saksalainen kirjailija ja diplomaatti. Cisek kävi evankelista saksankielistä koulua Bukarestissa ja opiskeli germanistiikkaa ja taidehistoriaa Münchenissä. 1920-luvulla hän työskenteli taidekriitikkona romanialaisille lehdille. Diplomaattisen uransa Cisek aloitti 1930-luvulla Romanian kuningaskunnan palveluksessa ja työskenteli 1940-luvulla ensin lehdistö- ja kulttuurineuvoksena Wienissä, Prahassa ja Berliinissä ja myöhemmin pääkonsulina Bernissä. Kuningaskunnan luhistuttua Cisekia kohtasi vangitseminen ja rehabilitointi ja hän elätti itsensä kirjailijana Bukarestissa. == Teokset == * Die Tatarin (Hampuri 1929) * Die andere Stimme (Dresden 1934) * Strom ohne Ende (Berliini 1937) * Vor den Toren (Frankfurt am Main 1950) * Das Reisigfeuer (Bukarest 1960 ja 1963) == Aiheesta muualla == * Lyhyt biografia Luokka:Romanialaiset kirjailijat Luokka:Vuonna 1897 syntyneet Luokka:Vuonna 1966 kuolleet Luokka:Taidekriitikot
Helena Benaouda

Helena Benaouda (o.s. Fagerdin, 22. toukokuuta 1959 Haukipudas) on Ruotsin muslimineuvoston (Sveriges muslimska råd) puheenjohtaja. Benaoudan tytär on pidätetty miehensä Munir Awadin kanssa Etiopiassa 2007 ja Pakistanissa 2009. Loppuvuodesta 2010 Munir Awad pidätettiin epäiltynä terrori-iskun suunnittelusta Jyllands-Posten-lehden toimitukseen. Benaouda on tuominnut väkivaltaisen toiminnan ja terrorismin.http://www.thelocal.se/31192/20110101/ ==Lähteet== Luokka:Ruotsalaiset henkilöt Luokka:Vuonna 1959 syntyneet Luokka:Elävät henkilöt
Rupert Hollaus

Rupert Hollaus (4. syyskuuta 1931 Traisen, Itävalta – 11. syyskuuta 1954 Monza, Italia)Motorsport Memorial oli itävaltalainen ratamoottoripyöräilijä. Hän voitti maailmanmestaruuden 125-kuutioisissa vuonna 1954.MotoGP:n profiili Hollaus oli ensimmäinen ja toistaiseksi ainoa itävaltalainen ratamoottoripyöräilyn osakilpailuvoittaja ja maailmanmestari. Rupert Hollausin ura jäi varsin lyhyeksi. Hän ehti ajaa vain yhden vajaan kauden MM-sarjassa. Hollaus kuoli vuonna 1954 Monzassa Italian GP:n harjoituksissa saamiinsa vammoihin. Hän ajoi ulos Lesmon mutkassa, kun oli tehnyt vain hetkeä aikaisemmin uuden rataennätyksen. Hollaus kuoli myöhemmin sairaalassa. Hollausin pisteet riittivät kuolemasta huolimatta 125-kuutioisten mestaruuteen, ja hänestä tuli ensimmäinen postuumisti maailmanmestaruuden voittanut kuljettaja.Isle of Man TT official site - Competitor Profile: Rupert Hollaus 250-kuutioisissa Hollausin pisteet riittivät toiseen sijaan. Rupert Hollaus haudattiin synnyinkaupunkiinsa Traiseniin, missä hän sai poikkeuksellisesti valtiolliset hautajaiset. ==Saavutukset== ===125cc- luokka=== *Maailmanmestari 1954 *4 osakilpailuvoittoa ja 1 kolmossija ===250cc-luokka=== *MM-sarjan toinen 1954 *1 osakilpailuvoitto, 3 kakkossijaa ja 1 kolmossija == Lähteet == Luokka:Itävaltalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Moottoriurheilussa surmansa saaneet kuljettajat Luokka:Vuonna 1931 syntyneet Luokka:Vuonna 1954 kuolleet
Bruno Saltor

Bruno Saltor Grau, yleensä vain Bruno (s. 1. lokakuuta 1980 El Masnou, Espanja) on espanjalainen jalkapalloilija ja valmentaja. Hän edusti englantilaista Brighton & Hove Albionia ja oli pelipaikaltaan oikea laitapuolustaja. == Ura == Bruno on Espanyolin junioriakatemian kasvatti. Ensimmäisen ottelunsa edustusjoukkueessa hän pelasi 29. syyskuuta 2001 Rayo Vallecanoa vastaan. Hän pelasi kuitenkin pääosin reservijoukkueen riveissä. Pelattuaan katalonialaisseuroissa Gimnàsticissa ja Lleidassa, hän siirtyi Almeríaan vuonna 2006. Kauden 2006–2007 päätteeksi andalusialaiset nousivat ensimmäistä kertaa historiansa aikana maan pääsarjaan. Kaudella 2007–2008 Bruno pelasi 34 ottelua, jääden pois vain neljästä. Lopulta kauden päätyttyä Almería sijoittui kahdeksanneksi. Bruno kuului myös kaudella 2008–2009 joukkueen vakiokokoonpanoon. Kesäkuussa 2009 Bruno siirtyi Valenciaan kolmivuotisella sopimuksella, uusvanhan valmentajansa Unai Emeryn alaisuuteen.Mestalla calls for Moyá and Saltor UEFA. Viitattu 10.10.2009. == Lähteet == == Aiheesta muualla == * Brunon tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Yehiel De-Nur

Yehiel De-Nur (יחיאל די-נור hepreaksi) (16. toukokuuta 1909 – 17. heinäkuuta 2001) oli holokaustista selvinnyt juutalainen. Hän tuli tunnetuksi keskitysleirejä kuvaavilla kirjoillaan, joiden joukossa on The House of Dolls (1955). Se kertoo keskitysleireillä pidetyistä juutalaisnaisista, joiden tehtävänä oli natsien seksuaalisten tarpeiden tyydyttäminen. De-Nur syntyi Sosnowiecissä, vietti toisen maailmansodan aikana kaksi vuotta Auschwitzissä ja muutti vuonna 1945 Palestiinan brittiläiseen mandaattiin (myöhemmin Israel). Hän kirjoitti nimellä Ka-Tzetnik 135633, jota hänestä oltiin käytetty Auschwitzissa. Hänen henkilöllisyytensä paljastui vasta Adolf Eichmannin oikeudenkäynnissä vuonna 1961. Hänen todellinen alkuperäinen nimensä oli Yehiel Finer, jonka hän oli muuttanut De-Nuriksi Israeliin päästyään.Novelguide.com De-Nur meni naimisiin Nina Ashermanin kanssa. Hän kuoli Tel Avivissa 92-vuotiaana. == Lähteet == Luokka:Israelilaiset kirjailijat Luokka:Holokaustista selviytyneet Luokka:Vuonna 1909 syntyneet Luokka:Vuonna 2001 kuolleet
American Institute of Physics

American Institute of Physics (lyh. AIP) on yhdysvaltalainen voittoa tuottamaton fysiikan alan etujärjestö ja tiedejulkaisujen kustantaja. Sen tavoitteena on tuoda fysiikkaa tieteenä tunnetummaksi yleisölle. AIP:n jäsenjärjestöjen jäsenmäärä oli vuonna 2008 noin 135 000\. Työntekijöitä järjestöllä oli 450, ja sen budjetti oli noin 75 miljoonaa Yhdysvaltain dollaria. AIP:llä on toimipiste College Parkissa Marylandissä ja sen kustannustoiminta on keskitetty Melvilleen New Yorkin osavaltiossa. AIP on yksi suurimmista fysiikan alan kustantajista. Luonnontieteiden ja tekniikan julkaisualusta ja hakukone nimeltä Scitation on AIP:n ylläpitämä. AIP on kymmenen fysiikan alan jäsenseuran kattojärjestö: * American Physical Society * Optical Society of America * Acoustical Society of America * The Society of Rheology * American Association of Physics Teachers * American Crystallographic Association * American Astronomical Society * American Association of Physicists in Medicine * American Vacuum Society: Science & Technology of Materials, Interfaces, and Processing * American Geophysical Union ==Julkaisut== AIP:lla on 12 julkaisua: * Applied Physics Letters * Biomicrofluidics * Chaos * Journal of Applied Physics * Journal of Chemical Physics * Journal of Mathematical Physics * Journal of Renewable and Sustainable Energy * Low Temperature Physics * Journal of Physical & Chemical Reference Data * Physics of Fluids * Physics of Plasmas * Review of Scientific Instruments ==Lähteet== ==Aiheesta muualla== * www.aip.org AIP:n kotisivut Luokka:Fysiikan järjestöt Luokka:Yhdysvaltalaiset tiedeyhdistykset
Hobey Baker Award

Hobey Baker Award on jääkiekkopalkinto, joka myönnetään vuosittain Pohjois- Amerikan parhaalle yliopistopelaajalle. Palkinto on nimetty jääkiekkoilijan ja ensimmäisen maailmansodan veteraanin Hobey Bakerin mukaan. == Voittajat == Vuosi Voittaja Pelipaikka Koulu 1981 Neal Broten KH Minnesotan yliopisto 1982 George McPhee VLH Bowling Greenin osavaltionyliopisto 1983 Mark Fusco P Harvardin yliopisto 1984 Tom Kurvers P Minnesota Duluthin yliopisto 1985 Bill Watson OLH Minnesota Duluthin yliopisto 1986 Scott Fusco KH Harvardin yliopisto 1987 Tony Hrkac KH Pohjois-Dakotan yliopisto 1988 Robb Stauber MV Minnesotan yliopisto 1989 Lane MacDonald VLH Harvardin yliopisto 1990 Kip Miller KH Michiganin osavaltionyliopisto 1991 David Emma KH Boston College 1992 Scott Pellerin VLH Mainen yliopisto 1993 Paul Kariya VLH Mainen yliopisto 1994 Chris Marinucci VLH Minnesota Duluthin yliopisto 1995 Brian Holzinger KH Bowling Greenin yliopisto 1996 Brian Bonin KH Minnesotan yliopisto 1997 Brendan Morrison KH Michiganin yliopisto 1998 Chris Drury VLH Bostonin yliopisto 1999 Jason Krog KH New Hampshiren yliopisto 2000 Mike Mottau P Boston College 2001 Ryan Miller MV Michiganin osavaltionyliopisto 2002 Jordan Leopold P Minnesotan yliopisto 2003 Peter Sejna VLH Colorado College 2004 Junior Lessard OLH Minnesota Duluthin yliopisto 2005 Marty Sertich KH Colorado College 2006 Matt Carle P Denverin yliopisto 2007 Ryan Duncan VLH Pohjois- Dakotan yliopisto 2008 Kevin Porter KH Michiganin yliopisto 2009 Matt Gilroy P Bostonin yliopisto 2010 Blake Geoffrion KH Wisconsinin yliopisto, Madison 2011 Andy Miele VLH Miamin yliopisto 2012 Jack Connolly KH Minnesota Duluthin yliopisto 2013 Drew LeBlanc KH St. Cloud Staten yliopisto 2014 Johnny Gaudreau VLH Boston College 2015 Jack Eichel KH Bostonin yliopisto 2016 Jimmy Vesey VLH Harvardin yliopisto 2017 Will Butcher P Denverin yliopisto 2018 Adam Gaudette KH Northeastern yliopisto 2019 Cale Makar P Massachusettsin yliopisto 2020 Scott Perunovich P Minnesota-Duluth-yliopisto 2021 Cole Caufield OLH Wisconsinin yliopisto 2022 Dryden McKay MV Minnesotan osavaltion yliopisto 2023 Adam Fantilli KH Michiganin yliopisto 2024 Macklin Celebrini KH Bostonin yliopisto Lyhenteet: * KH = keskushyökkääjä * VLH = vasen laitahyökkääjä * OLH = oikea laitahyökkääjä * MV = maalivahti * P = puolustaja == Lähteet == *Hobey Baker.com Luokka:Jääkiekkopalkinnot
Ulkosuomalaisparlamentti

Ulkosuomalaisparlamentti on vuonna 1997 perustettu ulkosuomalaisten yhteistyöfoorumi. Ulkosuomalaisparlamentin (USP) tehtävänä on vaikuttaa julkisen hallinnon sellaisiin päätöksiin, jotka vaikuttavat ulkosuomalaisten asemaan, ja välittää ulkosuomalaisten yhteiset päätökset Suomen viranomaistahoille ja valtionhallinnolle. 499 yhteisöä 37:stä maasta on vahvistanut USP:n säännöt. USP:n pysyvä sihteeristö toimii Suomi-Seurassa Helsingissä, ja parlamentin puhemies on Suomi-Seuran puheenjohtaja Pekka Sauri vuodesta 2024 alkaen. USP:n puhemiehistö koostuu seitsemän eri alueen varapuhemiehistä ja suomenruotsalaisten varapuhemiehestä. Edustajat ovat: Australian ja Aasian varapuhemies: Michael (Mikko) Pekkala (ACT, Australia) Itä-Euroopan varapuhemies: Sakari Neuvonen (Viro) Keski-Euroopan varapuhemies: Kari Henrik Tumelius (Iso-Britannia) Pohjois-Euroopan varapuhemies: Seija Sjöstedt (Ruotsi) Maailmalla asuvien suomenruotsalaisten varapuhemies: Barbro Allardt Ljunggren (Ruotsi) Etelä-Euroopan, Afrikan ja Lähi-idän varapuhemies: Marko Suomalainen (Kreikka) Kanadan varapuhemies: Irina Ilmokari (ON, Kanada) USA:n ja Latinalaisen Amerikan varapuhemies: Hanna Wagner (Washington DC, Yhdysvallat) Ulkosuomalaisparlamentti pitää täysistunnon Helsingissä parin- kolmen vuoden välein. Muina aikoina edunvalvonnasta huolehtii kahdesti vuodessa kokoontuva puhemiehistö. Edellinen istunto pidettiin Helsingissä 2021. == Lähteet == *Ulkosuomalaisparlamentti Luokka:Ulkosuomalaiset
Heikki Kasko

Heikki Vilhelm Kasko (s. 6. helmikuuta 1954 Tornio) on suomalainen aktiiviuransa lopettanut koripalloilija. Rovaniemen NMKY:n kasvattihttp://www.basket.fi/maajoukkueet/pelaajat-ja- valmentajat/pelaaja/?season_id=null&player;_id=364513 Kasko valittiin kaksi kertaa Vuoden koripalloilijaksi Hyvinkään Tahkossa ja Torpan Pojissa pelatessaan. Lisäksi hän edusti Suomen koripallomaajoukkuetta vuoden 1977 EM- kisoissa. Hän oli kyseisessä turnauksessa yksi joukkueen parhaista pistemiehistä tehtyään keskimäärin 14,6 pistettä ottelua kohden. Kasko pelasi maajoukkueessa vuosina 1976–1984 154 ottelua, joissa syntyi 1708 pistettä. Suomessa hän voitti SM-kultaa vuonna 1978. Vuonna 2016 Kasko nimettiin Suomen koripallon Hall of Fameen.http://www.basket.fi/uutiset/kaikki_uutiset/?x122462=41450435 Kaskon poika Antti Kasko esiintyi myös koripallon pääsarjatasolla.http://www.mtv.fi/sport/muut-lajit/koripallo/artikkeli/antti- kasko-pussihukkiin/4135056 == Katso myös == * Luettelo 5 000 pistettä saavuttaneista Korisliiga-pelaajista * Luettelo 1 000 pistettä Suomen koripallomaajoukkueessa tehneistä pelaajista == Lähteet == * Heikki Kasko Suomen Koripallomuseo * Heikki Kasko Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1954 syntyneet Luokka:Elävät henkilöt
Mikko Koskinen (koripalloilija)

Mikko Juhani Koskinen (s. 21. heinäkuuta 1949 Oulu) on suomalainen aktiiviuransa lopettanut koripalloilija. Koskinen voitti Turun NMKY:n riveissä kolme Suomen mestaruutta vuosina 1973–1977 ja sijoittui Euroopan mestareiden cupissa kymmenenneksi kaudella 1975–1976.http://www.basket.fi/uutiset/kaikki_uutiset/?x122462=29718617 Hän edusti kaudet 1978–1987 Tampereen Pyrintöä, jonka paidassa hän teki pääsarjan runkosarjassa 5 792 pistettä. Suomen koripallomaajoukkueessa Koskinen pelasi 138 ottelua ja teki niissä 1029 pistettä.http://www.basket.fi/maajoukkueet/pelaajat-ja- valmentajat/pelaaja/?season_id=undefined&player;_id=364303# Koskinen oli mukana myös vuoden 1977 EM-kisoissa, joissa hän teki 9,3 pistettä ottelua kohden. Koskinen toimi Tampereen Pyrinnön pelaaja-valmentajana kauden 1982-1983.http://www.basket.fi/sarjat/joukkueet/joukkue/?team_id=43&season;_id=10153&league;_id=4#mbt:2-200$t&0=3 Elokuussa 2017 Koskinen nimettiin Suomen koripallon Hall of Fameen. == Saavutukset == Lähde:http://www.basket.fi/sarjat/pelaajat/pelaaja/?player_id=364303&season;_id=10113 === Henkilökohtaiset saavutukset === * SM-sarjan runkosarjan tarkin vapaaheittojen heittäjä 1984 * SM-sarjan runkosarjan toiseksi paras pisteidentekijä 1982 === Joukkuesaavutukset === * EM-kilpailut: kymmenes 1977 * Euroopan mestareiden cup: kymmenes sija 1976 * Suomen mestaruus 1973, 1975, 1977 ** SM-hopeaa 1972, 1976, 1980, 1981 ** SM-pronssia 1971, 1974 * Suomen cup 1972, 1976 ** Cup-hopeaa 1970, 1974/75, 1975/76, 1977 == Pelityyli == Pyrinnön päävalmentajana Koskisen aikana toiminut Raimo Lammi kuvaili Koskisen saaneen Pyrinnössä pelatessaan pelata melko vapaasti, mistä mahdollisuudesta Koskinen kiitti erinomaisilla peliesityksillä. Lammi piti Koskista kansainvälisen tason pelaajana, joka vaihdosta tullessaan tuli pelihaluisena kentälle aina yhä energisempänä.Salo (toim.), 423 Koskista on kuvailtu myös ratkaisuhaluiseksi pelaajaksi ja taitavaksi heittäjäksihttps://www.instagram.com/p/BHl--pEjq2y/. == Katso myös == * Luettelo 5 000 pistettä saavuttaneista Korisliiga-pelaajista * Luettelo 1 000 pistettä Suomen koripallomaajoukkueessa tehneistä pelaajista == Lähteet == * * * Mikko Koskinen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1949 syntyneet Luokka:Elävät henkilöt
Jouko Heikkinen

Jouko Heikkinen (s. 28. syyskuuta 1955) on suomalainen aktiiviuransa lopettanut koripalloilija. Heikkinen edusti uransa aikana muun muassa kasvattajaseuraansa Äänekosken Huimaa, Uudenkaupungin Urheilijoita ja Hongikon Nuorisoseuran Urheilijoita, joiden paidassa hänet valittiin Vuoden koripalloilijaksi vuonna 1983. SM-sarjassa Heikkinen teki uransa aikana 5607 pistettä. Heikkinen pelasi Suomen koripallomaajoukkueessa 190 ottelua, joissa hän teki 1 739 pistettä. Hän pelasi 168 peräkkäisessä miesten maaottelussa. Heikkisen maajoukkue-ura päättyi vuonna 1988, ja hän pysyi lähes 28 vuotta eniten miesten A-maaotteluita pelanneena suomalaiskoripalloilijana: Tuukka Kotti ohitti Heikkisen kesällä 2016.http://www.basket.fi/uutiset/etusivun_uutiset2/?x33156=41308858http://www.basket.fi/uutiset/kaikki_uutiset/?x122462=41297761 == Katso myös == * Luettelo 5 000 pistettä tehneistä Korisliiga-pelaajista * Luettelo 1 000 pistettä Suomen koripallomaajoukkueessa tehneistä pelaajista == Lähteet == * Jouko Heikkinen Suomen Koripalloliitto * Maajoukkuetilastot Suomen Koripalloliitto === Viitteet === == Aiheesta muualla == * Luokka:Suomalaiset koripalloilijat Luokka:Vuonna 1955 syntyneet Luokka:Elävät henkilöt
Ykkösen kausi 2006

Ykkönen on Suomen toiseksi korkein jalkapallon sarjataso. Kaudella 2006 se pelattiin 14 joukkueen kaksinkertaisena sarjana. Sarjan voitti FC Viikingit Helsingistä, joka nousi suoraan Veikkausliigaan. Sarjasta nousi poikkeuksellisesti suoraan myös toiseksi sijoittunut AC Oulu, koska Veikkausliigassa kaudella 2005 pelannut AC Allianssi luopui sarjapaikasta. Sarjasta putosivat Mikkelin Palloilijat ja Lappeenrannan Rakuunat. == Joukkueet == *AC Oulu, Oulu *Atlantis, Helsinki *FC Hämeenlinna, Hämeenlinna *FC Viikingit, Helsinki *Jippo, Joensuu *Klubi 04, Helsinki *KPV, Kokkola *MP, Mikkeli *PK-35, Helsinki *PP-70, Tampere *Rakuunat, Lappeenranta *RoPS, Rovaniemi *TP-47, Tornio *VIFK, Vaasa Kaudeksi 2006 Ykköseen putosi Veikkausliigasta Tornion Pallo-47 ja Rovaniemen Palloseura karsintojen jälkeen ja Veikkausliigaan nousivat FC Honka Espoosta ja Vaasan Palloseura. Kaudeksi 2006 Ykköseen nousivat Kakkosesta Vaasan IFK, JIPPO Joensuusta ja Klubi-04 Helsingistä, Kakkoseen putosivat VG-62 Naantalista, OLS Oulusta ja Pallo-Iirot Raumalta. == Sarjataulukko == Sijoitus Joukkue Ottelut Voitot Tasapelit Häviöt Maalisuhde Pisteet 1\. FC Viikingit 26 17 5 4 65–25 56 2\. AC Oulu 26 15 7 4 53–25 52 3\. Atlantis FC 26 13 8 5 49–34 47 4\. TP-47 26 12 5 9 35–25 41 5\. Jippo 26 11 8 7 33–34 41 6\. Klubi 04 26 11 5 10 49–27 38 7\. RoPS 26 10 8 8 40–35 38 8\. VIFK 26 9 8 9 45–46 35 9\. KPV 26 8 9 9 42–47 33 10\. PK-35 26 6 12 8 33–39 30 11\. FC Hämeenlinna 26 6 10 10 35–35 28 12\. PP-70 26 6 7 13 28–51 25 13\. MP 26 7 3 16 30–54 24 14\. Rakuunat 26 2 3 21 14–74 9 == Parhaat maalintekijät == Sijoitus Pelaaja Maa Joukkue Maalit 1\. Petteri Kaijasilta PK-35 19 2\. Antonio Inutile Klubi 04 17 3\. Dragan Pejic AC Oulu 15 Joonas Sarelius FC Viikingit 15 5\. Mikko Barsk TP-47 11 Jussi Peteri FC Viikingit 11 7\. Feras Abid Atlantis FC 10 Dawda Bah KPV 10 9\. Kimmo Tauriainen Atlantis FC 9 Babatunde Wusu MP 8 == Kauden veikkauspörssipisteet == Sijoitus Pelaaja Maa Joukkue Pisteet 1\. Joonas Sarelius FC Viikingit 23 2\. Mikko Barsk TP-47 21 Toni Kolehmainen AC Oulu 21 4\. Gaston Bindzi TP-47 20 5\. Dawda Bah KPV 19 6\. Dejan Godar RoPS 18 7\. Rafinha AC Oulu 17 8\. Obi Metzger KPV 16 9\. Tony Björk VIFK 15 Tarmo Koivuranta TP-47 15 ==Lähteet== *http://www.rsssf.com/tablesf/fin2hist.html Sarjataulukko] *Miesten ykkönen: Ykkösen maalintekijät 2006-08 *Veikkauspörssipisteet 2006 === Viitteet === Luokka:Ykkösliigan kaudet Luokka:Jalkapallosarjojen kausi 2005–2006/2006
Grense Jakobselv

thumb|280px|Grense Jakobselvin kylä ja Vuoremijoen suuosa kuvattuna kaakkoon päin - joki virtaa vasemmalle, vastarannalla on Venäjä. Grense Jakobselv () on kylä Barentsinmeren rannalla, Vuoremijoen () suulla Norjan Finnmarkin läänissä, Etelä-Varangin kunnassa Venäjän rajalla. Tietä pitkin on 60 km:n matka länteen Kirkkoniemeen. Venäjän vastainen raja kulkee Vuoremijokea pitkin. Alueella on pieni Norjan armeijan Etelä-Varangin varuskunnan tukikohta, josta käsin rajavartiot liikkuvat. Alueella ei ole julkista rajanylityspaikkaa. Kylässä on vuonna 1869 rakennettu Kuningas Oskar II:n kivikappeli. Kirkko rakennettiin vahvistamaan Norjan aluevaatimusta alueella ja nimettiin Ruotsi-Norjan kuninkaan, Oskar II:n mukaan. Grense Jakobselv on Norjassa kauimmaisena Oslosta tietä pitkin mitattuna sijaitseva paikka: etäisyys on 2 556 km, jos koko matka tehdään Norjan alueella, mutta noin 600 km lyhyempi oikaistaessa Ruotsin ja Suomen kautta. == Aiheesta muualla == *Grense Jakobselv - Retkipaikka.fi *Turisti-info Luokka:Etelä-Varanki Luokka:Finnmarkin läänin kylät Luokka:Finnmarkin läänin historia
Vuoremijoki

Vuoremijoki (, ) on Norjan ja Venäjän rajajoki maiden pohjoisimmalla maarajalla. Pienehkö 45 kilometriä pitkä joki virtaa pohjoiseen ja laskee Barentsinmereen Norjan Grense Jakobselvin kylän kohdalla. Joen suulla on matala Vuoremivuonon suulahti. Joen latvoilla on Vuoremijärvi. Vuosina 1920–1944, kun Petsamo kuului Suomeen, Vuoremijoki muodosti osaltaan Norjan ja Suomen rajan. ==Lähteet== ==Aiheesta muualla== *Venäläinen topografinen kartta *Amerikkalainen kartta Luokka:Norjan joet Luokka:Murmanskin alueen joet Luokka:Petsamon joet Luokka:Barentsinmereen laskevat vesistöt Luokka:Norjan vesistöt Luokka:Venäjän vesistöt Luokka:Norjan ja Venäjän raja Luokka:Rajajoet
Pyrogallushappo

Pyrogallushappo eli 1,2,3-Trihydroksibentseeni tai 1,2,3-Bentseenitrioli on valkoista, hajutonta kiteistä jauhetta, jonka löysi Carl Wilhelm Scheele vuonna 1786 kuumentamalla gallushappoa. Pyrogallushappo muuttuu helposti harmaaksi tai ruskeaksi ollessaan ilman ja valon vaikutuksessa. Se on fenoli, jonka kemiallinen kaava on C6H6O3. Sitä käytettiin 1800- ja 1900-luvuilla yleisesti valokuvien kehittämiseen, ennen kuin se korvattiin hydrokinonilla. Pyrogallushapon isomeerejä ovat 1,3,5-trihydroksibentseeni eli floroglusinoli ja 1,2,4-trihydroksibentseeni. Pyrogallushappo liukenee veteen, etanoliin ja eetteriin, mutta ei merkittävässä määrin bentseeniin. Johanneksenleipäpuun (Ceratonia siliqua) hedelmä ja mäkikuisma (Hypericum perforatum) sisältävät pyrogallushappoa. ==Katso myös== *Katekoli ==Aiheesta muualla== * *Alén, Raimo: Kokoelma orgaanisia yhdisteitä: Ominaisuudet ja käyttökohteet, s. 192. Helsinki: Consalen Consulting, 2009. ISBN 978-952-92-5627-3 *Liber Herbarum Minor: Luettelo pyrogallushappoa sisältävistä kasveista *PubChem: Pyrogallol *Human Metabolome Database (HMDB): 1,2,3-Trihydroxybenzene *KEGG: Pyrogallol *ChemBlink: Pyrogallol Luokka:Fenolit
André-Pierre Gignac

André-Pierre Gignac (s. 5. joulukuuta 1985 Martigues, Ranska) on ranskalainen jalkapalloilija, pelipaikaltaan hyökkääjä. Hän edustaa Meksikon Primera Divisiónin UANL:ää. Aiemmin Gignac on edustanut Lorientiä, Pauta ja Toulousea, jonka riveissä hän voitti Ligue 1:n maalikuninkuuden 24 maalillaan kaudella 2008–2009 sekä Olympique Marseillea. Gignac on pelannut myös Ranskan maajoukkueessa vuodesta 2009 lähtien. == Lähteet == * === Viitteet === == Aiheesta muualla == * André-Pierre Gignac Toulousen sivustolla * André-Pierre Gignac sivustolla Ranskan jalkapalloliigan sivustolla * André-Pierre Gignac Ranskan jalkapalloliiton sivustolla Luokka:Ranskalaiset jalkapalloilijat Luokka:Romanitaustaiset henkilöt Luokka:Vuonna 1985 syntyneet Luokka:Elävät henkilöt
AIP

AIP voi tarkoittaa useita asioita: * AIP, geeni * Aeronautical Information Publication, ilmailukäsikirja * American International Pictures, elokuvatuotantoyhtiö * American Institute of Physics, yhdysvaltalainen tiedejärjestö * Aktuellt i Politiken, ruotsalainen viikkolehti * Alholmen Industrial Park, teollisuusalue Pietarsaaressa * Art Institute of Pittsburgh, college * Air Independent Propulsion sukellusveneiden järjestelmä, joka mahdollistaa ulkoilmasta riippumattoman polttomoottorin käytön. Toisin sanoen sukelluksissa ei käytetä akkua, vaan polttomoottoria.
Paris, Texas

Paris, Texas on Wim Wendersin ohjaama elokuva vuodelta 1984. Elokuvan ovat käsikirjoittaneet L. M. Kit Carson ja Sam Shepard. Käsikirjoitus perustuu Shepardin novellikokoelman Motellien aikakirjat kertomuksiin.Mark Deming, Review, Paris, Texas. Allmovie.com. Viitattu 22.7.2016. Elokuvan musiikin on säveltänyt Ry Cooder, ja elokuvan on kuvannut Robby Müller. Tie-elokuva kertoo ahdistuneesta, muistinsa menettäneestä miehestä (Harry Dean Stanton), joka löytää seitsenvuotiaan poikansa ja lähtee tämän kanssa etsimään lapsen hylännyttä äitiä (Nastassja Kinski). Elokuva on saanut useita palkintoja, muun muassa Cannesin elokuvajuhlilla Kultaisen palmunAwards. Allmovie.com. . == Näyttelijät == == Vastaanotto == Ilta-Sanomien Timo Malmin mukaan Robby Müllerin unenomainen kuvaus ja Ry Cooderin erinomainen musiikki tekevät teoksesta yhtä aikaa karun ja lämpimän. Video-oppaassa vuodelta 1994 Asko Alanen luonnehtii elokuvaa Sam Shepardin hienoja visioita ammentavaksi road- elokuvaksi. Hän antaa sille neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * Elokuva Wim Wendersin kotisivu. (Archive.org) Luokka:Road moviet Luokka:Wim Wendersin ohjaamat elokuvat Luokka:Vuoden 1984 saksalaiset elokuvat Luokka:Vuoden 1984 brittiläiset elokuvat Luokka:Vuoden 1984 ranskalaiset elokuvat Luokka:Kultainen palmu -palkitut elokuvat Luokka:Saksalaiset draamaelokuvat Luokka:Brittiläiset draamaelokuvat Luokka:Ranskalaiset draamaelokuvat
Scitation

Scitation on American Institute of Physics -järjestön ylläpitämä luonnontieteiden ja tekniikan julkaisusarjojen julkaisualusta ja hakukone. Se on jatkoa palvelulle Online Journal Publishing Service (OJPS), joka aloitti toimintansa vuonna 1996. Scitationin avulla voi etsiä julkaisuja hakusanoilla ja esimerkiksi selvittää, miten paljon tiettyyn julkaisuun on viitattu. Scitation lataa julkaisutietonsa säännöllisesti CrossRef-tietokantaan, joka on usean julkaisijan yhteinen projekti. Sen avulla julkaisijat voivat löytää viittaukset toisten julkaisijoiden julkaisusarjojen tiedeartikkelihin. ==Lähteet== ==Aiheesta muualla== * http://scitation.aip.org/ Scitation-palvelu Luokka:Hakukoneet Luokka:Julkaisutietokannat
Sulkijalihas

Sulkijalihas on ympyränmuotoinen lihas, joka sijaitsee jonkin elimen tai ontelon ympärillä kontrolloiden sen aukon suuruutta. Sulkijalihaksia on useita erilaisia, esimerkiksi pupillin sulkijalihas silmässä, virtsaputken sulkijalihas ja peräsuolessa pidätyskykyä ylläpitävät sulkijalihakset. Sulkijalihas on latinaksi sphincter, joka taas toisaalta on peräisin kreikankielisestä termistä sphinktēr. Se on johdettu verbistä sphingō, sitoa tiukasti, vrt. sfinksi, "kuristaja". ==Sulkijalihakset ruoansulatuksessa== Ruoansulatuselimistössä olevat sulkijalihakset osallistuvat ruoan siirtämiseen. Ruoan kulku elimistössä alkaa suun kehälihaksen kautta. Ruoka joutuu menemään mahanportin sulkijalihaksen läpi päästäkseen pohjukaissuoleen. Sulamaton osa ruoasta kulkeutuu suolia pitkin ulosteena ja kulkee peräsuolen kahden sulkijalihaksen (sisäinen ja ulkoinen) läpi ennen kehosta ulos pääsyä. Sisempi peräsuolen sulkijalihas on autonominen eli tahdosta riippumaton. Se toimii automaattisesti avautuen sisältä tulevan paineen ollessa kyllin suuri ja näin päästää ulosteen ja pierun peräsuolen kanavaan. Sisempää sulkijalihasta paksumpi ulompi sulkijalihas on tietoisesti kontrolloitavissa, sillä voidaan tarvittaessa pidätellä ulosteen poistumista, vaikka olisi tarve ulostaa, samoin vaikuttaa piereskelyn äänenpaineeseen. ==Lähteet== Luokka:Lihakset
Mono Inc.

Mono Inc. on alternative rock -yhtye Hampurista, Saksasta. == Diskografia == ===Albumit=== * Head Under Water (2004) * Temple Of The Torn (2007) * Pain, Love & Poetry (2008) * Voices Of Doom (2009) * Viva Hades (2011) * After the War (2012) * Nimmermehr' (2013) * Terlingua (2015) * Together Till the End (2017) * Welcome to Hell (2018) * The Book of Fire (2020) * Ravenblack (2023) === Singlet === * "Burn Me" * "Superman" * "Temple Of The Torn" * "In My Heart" * "Somberland" * "This Is The Day" * "Teach Me To Love" * "Sleeping My Day Away" * "Get Some Sleep" * "Voices Of Doom" * "Comedown" * "Symphony Of Pain" * "Revenge" * "The Best Of You" * "After The War" * "Wave No Flag" * "Arabia" * "Heile, Heile Segen" * "My Deal With God" * "Kein Weg Zu Weit" * "Gothic Queen" * "Twice In Life" * "Never-Ending Love Song" * "Heiland" * "Tag X" * "An Klaren Tagen" * "Chasing Cars" * "Children Of The Dark" * "The Bank Of Eden" * "Welcome To Hell" * "A Vagabond's Life" * "The Raven's Back" * "Princess of the Night" * "Empire" * "Heartbeat of the Dead" === EP - julkaisut === * An Klaren Tagen (2015) * Revenge (2011) * Comedown (2010) == Aiheesta muualla == * Yhtyeen virallinen sivusto * Mono Inc. @ Myspace * Mono Inc. @ YouTube Luokka:Saksalaiset rockyhtyeet
Tšamorrot

Tšamorrot ovat Mariaaneilla asuva alkuperäiskansa. Guamin ja Pohjois- Mariaanien lisäksi heidän siirtolaisyhteisöjään elää muun muassa Havaijilla, Kaliforniassa ja muualla Yhdysvaltojen länsirannikolla. Ennen Espanjan siirtomaakautta tšamorrojen yhteiskunta perustui klaanijärjestelmään. == Historia == Tšamorrot tulivat nykyisille asuinalueilleen arviolta noin vuoden 1600 eaa. tienoolla Pohjois-Mariaaneilta. Tšamorrojen esi-isät olivat hyviä merenkävijöitä ja käsityöläisiä. Heidät tavatessaan eurooppalaiset huomasivat heidän omalaatuiset kanoottinsa ja arkkitehtuurin, johon kuuluivat kiinteänä osana niin sanotut haligikivet, jotka ovat kahdesta päällekkäin nostetusta kivestä tehtyjä patsaita. Ennen eurooppalaisten valtaa tšamorrojen yhteisöissä oli kastijärjestelmä. Tšamorrot jakautuivat kasteihin, joiden välillä näytti olevan rodullisia erilaisuuksia. Espanjan valtakaudella suuri osa tšamorroista kuoli tauteihin tai yhteenotoissa espanjalaisten kanssa. Kun ennen eurooppalaisia vuonna 1667 heitä arvioitiin olevan yli 100 000, vuoteen 1880 mennessä määrä oli laskenut 10 000:een. Väestön dramaattisen vähenemisen vuoksi suuri osa alkuperäisestä kulttuurista hävisi, ja nykyään suurin osa tšamorroista on katolisia. Monet nuoret muuttavat alkuperäisiltä asuinalueiltaan Yhdysvaltoihin töiden perässä ja heidän kulttuurinsa onkin vaarassa hävitä. == Nykyään == Suurin osa tšamorroista on katolilaisia. Tähän ovat vaikuttaneet mm. Filippiineiltä tulleet siirtolaiset. Myös alkuperäistä uskoa ja muita kristinuskon muotoja harjoitetaan jonkin verran. Merkittävä osa vuoden juhlista liittyy kristinuskoon. Tšamorron kieltä puhutaan yleisesti Guamilla kotikielenä, vaikka englannillakin on virallinen asema. == Lähteet == ==Aiheesta muualla== * * Tšamorrojen jakautuminen Yhdysvalloissa. * * Tšamorro yhteisön sivut. Luokka:Yhdysvaltain alkuperäiskansat Luokka:Polynesialaiset